CELEX: 32007D1214(01)
Language: mt
Date: 2007-11-30 00:00:00
Title: Deċiżjoni tal-Kumitat Politiku u ta' Sigurtà EUPM/3/2007 tat- 30 ta’ Novembru 2007 li dwar il-ħatra tal-Kap tal-Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina (BiH)

14.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 329/63
            
         DEĊIŻJONI TAL-KUMITAT POLITIKU U TA' SIGURTÀ EUPM/3/2007
   tat-30 ta’ Novembru 2007
   li dwar il-ħatra tal-Kap tal-Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina (BiH)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu ta' l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2007/749/PESK tad-19 ta' Novembru 2007 dwar il-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina (BiH) (1), u, b'mod partikolari l-Artikolu 17 tagħha,
   Wara li kkunsidra l-Azzjoni Konġunta tal-Kunsill 2005/824/PESK ta' l-24 ta' Novembru 2005 dwar il-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina (BiH) (2), u, b'mod partikolari, l-Artikolu 9 (1) tagħha,
   Billi:
   
               (1)
            
            
               L-Artikolu 9(1) ta' l-Azzjoni Konġunta 2005/824/PESK jipprovdi li l-Kunsill jawtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar Kap tal-Missjoni/Kummissarju tal-Pulizija.
            
         
               (2)
            
            
               Fil-5 ta' Diċembru 2006, il-KPS adotta d-Deċiżjoni EUPM/1/2006 (3) li testendi l-mandat tal-Brigadier Ġeneral Vincenzo Coppola bħala Kap tal-Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina sal-31 ta' Diċembru 2007.
            
         
               (3)
            
            
               Is-Segretarju Ġenerali/Rappreżentant Għoli ppropona lil KPS li l-mandat tal-Brigadier Ġenereral Vincenzo Coppola jiġi estiż,
            
         IDDEĊIEDA KIF ĠEJ:
   Artikolu 1
   Il-mandat tal-Brigadier Ġeneral Vincenzo Coppola bħala Kap ta' Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina huwa b'dan estiż sal-31 ta' Diċembru 2008.
   Artikolu 2
   Din id-Deċiżjoni għandha jkollha effett fil-jum ta' l-adozzjoni tagħha.
   Hija għandha tapplika sal-31 ta' Diċembru 2008.
   
      Magħmula fi Brussel, 30 ta’ Novembru 2007.
      
         
            Għall-Kumitat Politiku u ta’ Sigurtà
         
         
            Il-President
         
         C. DURRANT PAIS
      
   
   
      (1)  ĠU L 303, 21.11.2007, p. 40.
   
      (2)  ĠU L 307, 25.11.2005, p. 55.
   
      (3)  ĠU L 365, 21.12.2006, p. 87.